ՆԱԽԱԳԻԾ 19-131

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ  
ՍՅՈՒՆԻՔԻ ՄԱՐԶ  
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**------- ----------------Ի 2025թ. N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԵՎ «ԿԱՊԱՆԻ ԼԵՌՆԱՀԱՐՍՏԱՑՄԱՆ ԿՈՄԲԻՆԱՏ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՄԻՋԵՎ ԿՆՔՎԱԾ ՊԵՏԱԿԱՆ (ՀԱՄԱՅՆՔԱՅԻՆ) ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 190600 ՔԱՌԱԿՈՒՍԻ ՄԵՏՐ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՄԱՍԻՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՈՐՈՇՈՒՄ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 13-րդ հոդվածի 12-րդ մասով, 18-րդ հոդվածի 1-ին մասի 42-րդ կետով, համաձայն Հայաստանի Հանրապետության քաղաքացիական օրենսգրքի 466-րդ հոդվածի 1-ին մասի, 468-րդ հոդվածի 1-ին մասի, Պետական (համայնքային) սեփականություն հանդիսացող հողամասի կառուցապատման իրավունքի տրամադրման մասին 2023 թվականի նոյեմբերի 3-ին կնքված պայմանագրի (այսուհետ նաև Պայմանագիր) 9․1․ կետի և հաշվի առնելով ՀՀ արդարադատության նախարարության իրավաբանական անձանց պետական ռեգիստրի գործակալության պետի տեղակալի 21․03․2024թ․ N /25․8․1/11057-2023 տեղեկանքը և Կապան համայնքի ղեկավարի առաջարկությունը, Կապան համայնքի ավագանին որոշում է.

1․ Սյունիքի մարզի Կապան քաղաքի Երկաթուղայինների 5-րդ նրբանցք հասցեում գտնվող 190600 քմ մակերեսով հողամասը կառուցապատման իրավունքով «Դինո Գոլդ Մայնինգ Քամփնի» փակ բաժնետիրական ընկերությանը (ներկայումս՝ «Կապանի լեռնահարստացման կոմբինատ» փակ բաժնետիրական ընկերությանը) տրամադրելու մասին 2007 թվականի դեկտեմբերի 29-ին կնքված (2013 թվականի օգոստոսի 30-ի համաձայնագրով փոփոխված) պայմանագրի 1․1-րդ կետում կատարել փոփոխություն՝ «3815812 /երեք միլիոն ութ հարյուր տասնհինգ հազար ութ հարյուր տասներկու/ ՀՀ դրամ» թիվն ու բառերը փոխարինելով «19702140 /տասնինը միլիոն յոթ հարյուր երկու հազար մեկ հարյուր քառասուն/ ՀՀ դրամ» թվով ու բառերով։

2․ «Կապանի լեռնահարստացման կոմբինատ» փակ բաժնետիրական ընկերության հետ կնքել համաձայնագիր՝ Պայմանագրում փոփոխություն կատարելու վերաբերյալ։

3․ Սահմանել, որ Պայմանագրում փոփոխություն կատարելու վերաբերյալ համաձայնագրի կնքման և դրանից ծագող իրավունքների պետական գրանցման հետ կապված բոլոր ծախսերն իրականացվելու են «Կապանի լեռնահարստացման կոմբինատ» փակ բաժնետիրական ընկերության միջոցների հաշվին:

4. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման կատարումը։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Որոշման նախագծի ընդունման նպատակն է պայմանագրի գնի վերանայումը, արդյունքում՝ համայնքի բյուջեի եկամուտների ավելացումը ապահովելը, նկատի ունենալով, որ պայմանագիրը կնքվել է 2008 թվականին, որից հետո տեղի են ունեցել փոփոխություններ։

Որոշման նախագծի ընդունման կապակցությամբ Կապան համայնքի բյուջեի եկամուտները կավելանան տարեկան 19702140 ՀՀ դրամով։